**Kārtība, kādā Finanšu ministrijā tiek nodrošināta vidēja termiņa budžeta ietvara likuma projekta un Stabilitātes programmas sagatavošana**

LATVIJAS REPUBLIKAS FINANŠU MINISTRIJA

IEKŠĒJIE NOTEIKUMI

Rīgā

|  |  |  |  |
| --- | --- | --- | --- |
|  | 18.06.2018 | Nr. | 12-5/18 |
|  |  |  |  |

Izdoti saskaņā ar

Valsts pārvaldes iekārtas likuma

72.panta pirmās daļas 2.punktu

1. Iekšējie noteikumi (turpmāk – noteikumi) nosaka kārtību, kādā Finanšu ministrija nodrošina vidēja termiņa budžeta ietvara likuma projekta sagatavošanu, ievērojot Likuma par budžetu un finanšu vadību, Fiskālās disciplīnas likuma un Padomes Direktīvas 2011/85/ES (2011. gada 8. novembris) par prasībām dalībvalstu budžeta struktūrām (turpmāk – Direktīva) prasības, un Stabilitātes programmas sagatavošanu, ņemot vērā Stabilitātes un izaugsmes paktā un tajā ietilpstošo Eiropas Savienības regulu prasības, kā arī tā ieviešanas vadlīnijas.
2. Vidēja termiņa budžeta ietvara likuma un tā paskaidrojumu projekta izstrādi īsteno saskaņā ar pielikumu Nr. 1 “Vidēja termiņa budžeta ietvara likuma projekta un tā paskaidrojumos ietveramie jautājumi un atbildīgie” (turpmāk – pielikums Nr.1.).
3. Iesaistītās struktūrvienības izstrādā Vidēja termiņa budžeta ietvara likuma pantus un tā paskaidrojumu projekta attiecīgās sadaļas atbilstoši kompetencei saskaņā ar pielikumu Nr.1. un saskaņā ar Direktīvas 4. panta 1. punktu.
4. Tautsaimniecības analīzes departaments (turpmāk – TAD) izstrādā Vidēja termiņa budžeta ietvara likuma paskaidrojumus un tajā ietver informāciju par makroekonomikas un budžeta prognožu salīdzinājumu ar visaktuālākajām Eiropas Komisijas prognozēm un attiecīgā gadījumā citu neatkarīgu institūciju prognozēm.
5. TAD nozīmīgas atšķirības starp izvēlēto makrofiskālo scenāriju un Eiropas Komisijas prognozi izklāsta Vidēja termiņa budžeta ietvara likuma paskaidrojumos, norādot pamatojumu, jo īpaši tad, ja mainīgo lielumu pieauguma līmenis ārējos pieņēmumos būtiski atšķiras no Eiropas Komisijas prognozēs ietvertajām vērtībām.
6. Šo noteikumu 4. un 5. punktā minētās prasības piemēro arī sagatavojot gadskārtējā valsts budžeta likuma projekta paskaidrojumus, ja Vidēja termiņa budžeta ietvara likuma projekts tiek sagatavots un iesniegts Saeimai atsevišķi no valsts budžeta likuma projekta.
7. Iesaistītās struktūrvienības saskaņā ar pielikumu Nr.1. Vidēja termiņa budžeta ietvara likuma pantus un paskaidrojumu projekta attiecīgās sadaļas nosūta Fiskālās politikas departamentam (turpmāk- FPD) apkopošanai.
8. FPD nodrošina Vidēja termiņa budžeta ietvara likuma un tā paskaidrojumu projekta iesniegšanu Ministru kabinetam un pēc tā apstiprināšanas Ministru kabinetā to iesniegšanu Saeimā.
9. TAD sagatavo informatīvo ziņojumu *"Par makroekonomisko rādītāju, ieņēmumu un vispārējās valdības budžeta bilances prognozēm"* (turpmāk – Ziņojums) un iesniedz Ministru kabinetam saskaņā ar vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiku. Iesaistītās struktūrvienības, izstrādājot Ziņojuma attiecīgās sadaļas, tajās ietver informāciju par makroekonomisko rādītāju, ieņēmumu, izdevumu un vispārējās valdības budžeta bilances prognozēm vidējam termiņam sadalījumā pa galvenajiem vispārējās valdības izdevumu un ieņēmumu posteņiem balstoties uz nemainīgu politiku saskaņā ar Direktīvas 9. panta 2. punkta b) apakšpunktu.
10. Sākot ar 2019.gadu, reizi četros gados Finanšu ministrija nodrošina objektīvos kritērijos balstītu neatkarīgu, objektīvu un visaptverošu makroekonomisko un budžeta prognožu kvalitātes *ex-post* novērtējumu par vismaz četru iepriekšējo gadu periodu.
11. FPD izstrādā iepirkuma dokumentācijā iekļaujamās prasības.
12. FPD *ex-post* novērtējumu publicē Finanšu ministrijas tīmekļa vietnē (<http://www.fm.gov.lv/lv/sadalas/tautsaimniecibas_analize/fiskala_politika/>) piecu darba dienu laikā no tā saņemšanas.
13. FPD sadarbībā ar citām noteikumu izpildē iesaistītajām struktūrvienībām izvērtē *ex-post* novērtējuma rezultātus. Ja *ex-post* novērtējums atklāj būtiskas novirzes, kas ietekmē makroekonomiskās prognozes vismaz četru secīgu gadu periodā, FPD sadarbībā ar citām iesaistītajām struktūrvienībām atbilstoši kompetencei ierosina korektīvus pasākumus.
14. FPD sadarbībā ar citām iesaistītajām struktūrvienībām korektīvus pasākumus ietver nākamajā Vidēja termiņa budžeta ietvara likuma projekta paskaidrojumos.
15. Stabilitātes programmas sagatavošanu īsteno saskaņā ar pielikumu Nr. 2 “Stabilitātes programmas iespējamās sadaļas un par tām atbildīgās Finanšu ministrijas struktūrvienības un citas institūcijas” (turpmāk – pielikums Nr.2.).
16. FPD sagatavoto Stabilitātes programmas sagatavošanas grafiku saskaņā ar pielikumu Nr. 2, papildinot ar kolonnu “Iesniegšanas termiņi”, līdz kārtējā gada 15. janvārim nosūta divu nedēļu saskaņošanai iesaistītajām struktūrvienībām.
17. Iesaistītās struktūrvienības, izvērtējot Stabilitātes programmas sagatavošanas grafiku, vienlaicīgi var iesniegt FPD priekšlikumus par izmaiņām Stabilitātes programmas sadaļās, nosūtot tos elektroniski uz elektroniskā pasta adresi fiskalie.dati@fm.gov.lv.
18. Atzīt par spēku zaudējušiem Finanšu ministrijas 2018. gada 16. februāra iekšējos noteikumus Nr. 12-5/8 "Kārtība, kādā Finanšu ministrijā tiek nodrošināta vidēja termiņa budžeta ietvara likuma projekta un Stabilitātes programmas sagatavošana".

SASKAŅOTS elektroniski

Finanšu ministre D.Reizniece-Ozola

\_\_\_.\_\_\_.\_\_\_\_\_\_\_.

|  |  |  |
| --- | --- | --- |
| Valsts sekretāre | (paraksts\*) | B.Bāne |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Nosūtīšanas uzdevums

Oriģināls: Dokumentu pārvaldības departamentā

Kopija: Valsts sekretāra vietniekiem, Fiskālās politikas departamentam, Budžeta departamentam, Tautsaimniecības analīzes departamentam, Nodokļu analīzes departamentam, ES fondu stratēģijas departamentam, ES fondu uzraudzības departamentam, Valsts kasei

Ozoliņa 67 083 823

Liga.Ozolina@fm.gov.lv